A VII. melléklet A. függeléke

A román acélipar szerkezetátalakítása (a VII. melléklet 4. fejezetének B. szakaszában említettek szerint)

I. RÉSZ

ROMÁNIA ACÉLIPARÁT ÉRINTŐ SZERKEZETÁTALAKÍTÁSI PROGRAM ALAPJÁN ÁLLAMI TÁMOGATÁSBAN RÉSZESÜLŐ VÁLLALKOZÁSOK

- Ispat Sidex Galaţi

- Siderurgica Hunedoara

- COS Târgovişte

- CS Reşiţa

- IS Câmpia Turzii

- Donasid (Siderca) Călăraşi

II. RÉSZ

A KAPACITÁSVÁLTOZÁS ÜTEMEZÉSE ÉS LEÍRÁSA [1]

| ÜZEM | Kapacitásváltozás (tonna) | A termelés megszüntetésének időpontja | A végleges bezárás időpontja |

Siderurgica Hunedoara | Dróthuzal 1.sz. | –400000 | 1995 | 1997 |

| Dróthuzal 3.sz. | –280000 | 1998 | 2000 |

| Közép hengermű | –480000 | 2008. első negyedéve | 2008. második negyedéve 2008 |

IS Câmpia Turzii | Dróthuzal 1.sz. | –80000 | 1995 | 1996 |

CS Reşiţa | Finom hengermű | –80000 | 2000 | 2001 |

| Vasúti kerék | –40000 | 1999 | 2000 |

| Durva-hengermű | –220000 | 2007. negyedik negyedéve | 2008. második negyed-éve 2008 |

| Közép és különleges hengermű | –120000 | 2006. negyedik negyedéve | 2007. negyedik negyed-éve 2007 |

Donasid (Siderca) Călăraşi | Közép hengermű | –350000 | 1997 | 1999 |

| Nettó kapacitás-változás | –2050000 | | |

III. RÉSZ

A SZERKEZETÁTALAKÍTÁS ÉRTÉKELÉSI KRITÉRIUMAI

1. Gazdasági életképesség

A Bizottság által alkalmazott külön számviteli szabályok figyelembevételével, minden egyes kedvezményezett vállalkozásnak 2008. december 31-ig el kell érnie a forgalom minimális éves bruttó üzemi eredményét (10 % a nem integrált acélipari vállalkozások, 13,5 % az integrált acélművek esetében), és a saját tőkén elért, a forgalom legalább 1,5 %-át kitevő nyereséget. Ezt 2005 és 2009 között a VII. melléklet 4. fejezete B. szakaszának (13) bekezdésében meghatározottak szerinti évente elvégzendő független értékelés során ellenőrzik.

2. Termelékenység

A teljes termelékenységnek 2008. december 31-ig fokozatosan az EU acéliparához hasonló szintet kell elérnie. Ezt 2005 és 2009 között a VII. melléklet 4. fejezete B. szakaszának (13) bekezdésében meghatározottak szerinti évente elvégzendő független értékelés során ellenőrzik.

3. Költségcsökkentés

A költségek csökkentése a gazdasági életképesség egyik fő tényezőjeként különösen lényeges. Ezeket a kedvezményezett vállalkozások üzleti tervének megfelelően teljes mértékben végre kell hajtani.

IV. RÉSZ

A SZOLGÁLTATANDÓ ADATOK INDIKATÍV JEGYZÉKE

1. Termelés és piaci hatások

- a nyers acél, a félkész és a késztermékek előállítása havi szinten, kategóriák és termékfajták szerint,

- az értékesített termékek, ideértve a mennyiséget, árat és piacot is, termékfajtákra lebontva.

2. Beruházások

- a végrehajtott beruházások részletei,

- a befejezés időpontja,

- a beruházás költségei, a finanszírozás forrásai és bármely kapcsolódó támogatás összege,

- adott esetben a támogatás kifizetésének időpontja.

3. Foglalkoztatás-csökkentés

- az elbocsátások száma és ütemezése,

- a kedvezményezett vállalkozások foglalkoztatási helyzetének alakulása (a közvetlen és a közvetett foglalkoztatás megkülönböztetése),

- a nemzeti acélipari ágazat foglalkoztatási helyzetének alakulása.

4. Kapacitás (tekintettel a teljes acélipari ágazatra Romániában)

- a kapacitások megszüntetésének időpontja (vagy várható időpontja) LTK-ben kifejezve (LTK a lehetséges legnagyobb éves termelés, amely rendes munkafeltételek között elérhető), és ezek ismertetése,

- az érintett berendezések leszerelésének az időpontja vagy várható időpontja, és a leszerelésre vonatkozó részletek, az acélipari vállalkozások által a beruházásaikra vonatkozóan szolgáltatandó adatokról szóló 3010/91/ESZAK bizottsági határozatban [2] meghatározottak szerint,

- új kapacitások bevezetésének időpontja (vagy várható időpontja) és ezek ismertetése,

- a nyers acél és a késztermékek teljes kapacitásának alakulása Romániában, kategóriánként.

5. Költségek

- a költségek megoszlása és alakulása a múltban és a jövőben, különös tekintettel a munkaerőköltség-megtakarításra, az energiafogyasztásra, nyersanyagköltség-megtakarításra, a tartozékok és a külső szolgáltatások csökkentésére.

6. Pénzügyi teljesítmény

- a kiválasztott kulcsfontosságú pénzügyi arányszámok alakulása a gazdasági életképességben elért haladás biztosítására (a pénzügyi eredményeket és arányszámokat úgy kell szolgáltatni, hogy az a vállalkozás pénzügyi szerkezetátalakítási tervével összehasonlítható legyen, és tartalmazniuk kell a Bizottság "gazdasági életképesség"-tesztjét),

- a megfizetett adók és vámok részletei, beleértve az általában alkalmazandó fiskális és vámszabályoktól való eltérésre vonatkozó információt,

- a pénzügyi terhek szintje,

- a már nyújtott támogatások kifizetésének részletei és nyújtásuk ütemezése, a jegyzőkönyv feltételeinek megfelelően,

- az új kölcsönökre vonatkozó feltételek (a forrástól függetlenül).

7. Új vállalkozás alapítása vagy új üzemek építése, ami a kapacitás bővüléséhez vezet

- minden magán- és a közszférabeli résztvevő meghatározása,

- az új vállalkozások alapításának vagy új üzemek építésének pénzügyi forrásai,

- a magán- és a közszférabeli részvényesek részesedésének a feltételei,

- az új vállalkozás irányítási szerkezete.

8. Tulajdonosi változások

[1] A kapacitáscsökkentésnek tartósnak kell lennie, az 1991. október 15-i 3010/91/ESZAK bizottsági határozatban (HL L 286., 1991.10.16., 20. o.) meghatározottak szerint.

[2] HL L 286., 1991.10.16., 20. o.

--------------------------------------------------